**Acte necesare pentru acordarea ajutorului de încălzire**

**Cererea tipizată**, completată **corect şi complet**, va fi însoțită de următoarele **acte**:

- xero-copie factură de furnizare **gaze naturale** cât mai recentă

- xero-copie factură de **energie electrică** cât mai recentă

- xero-copii după buletinele de identitate ale membrilor familiei (cu adresa corectă), după certificate de naştere, după caz – **se vor prezenta obligatoriu buletinele de identitate pentru toţi membrii familiei şi în original**

- xero-copie după certificatul de căsătorie

**- acte de venit din luna septembrie 2021**: adeverinţe de salariu, (fluturaş salariu semnat şi ştampilat) cu venitul net (inclusiv tichete de masă), cupoane de şomaj, cupoane pensie, cupoane indemnizaţie persoană cu handicap, etc.

**- pentru persoanele care nu realizează nici un venit, va fi depusă o declaraţie pe propria răspundere**

- hotărâre judecătorească definitivă de încredinţare în vederea adopţiei sau de încuvinţare a adopţiei, potrivit legii

- hotărâre judecătorească sau hotărârea comisiei pentru protecţia copilului privind măsura plasamentului, potrivit legii

- dispoziţia autorităţii tutelare de instituire a tutelei/curatelei, potrivit legii

- alte acte doveditoare, **după caz**: xero-copii după sentinţă divorţ şi stabilire pensii de întreţinere, certificate de handicap, certificat de deces, etc.

- pentru persoanele care nu sunt proprietare: xero-copii după contractele de închiriere, comodat sauconcesiune, contract de vânzare-cumpărare cu clauză de întreţinere sau cu drept de abitaţie/uzufruct, împuternicire de la proprietarul locuinţei, adeverinţă de la Asociaţia de proprietari, **după caz**

- xero-copie după cartea de identitate a autoturismului/motocicletei/talonul de înmatriculare, pentru persoanele care deţin autoturism/motocicletă.

**- adeverinţă eliberată de Serviciul Fiscal Local Mediaş (Primărie) din care rezultă dacă familia sau persoana singură are în proprietate cel puţin unul dintre bunurile cuprinse în *anexa 4 – Norme metodologice* (conf. H.G. 50/2011)**